ཕྱི་ཟླ་ལྔ་པ་སྟེ་བོད་ལུགས་ས་ཁ་ཟླ་བ་ནི་བདག་ཅག་གི་སྟོན་པ་སྐུ་འཁྲུངས་པ་དང་།བདུད་བཏུལ་བ།མངོན་པར་རྫོགས་པ་སངས་རྒྱས་པ།མཐར་སྐུ་མྱང་ངན་ལས་འདས་པ་བཅས་དུས་ཆེན་ལྔ་འཛོམས་སུ་འགྱུར་ཡོད་པར་བརྟེན།བོད་མི་ཡོངས་ཀྱིས་བོད་ཟླ་༤པའི་ཚེས་༡ནས་༣༠བར་དམིགས་བསལ་དགོས་པ་དམིགས་བསལ་ཅན་ལ་བལྟས་ནས་ཡར་དཀོན་མཆོག་ལ་མཆོད་པ་དང་།མར་ངན་སློང་ལ་སྦྱིན་པ་སོགས་སྡིག་བཤགས་དགེ་སྒྲུབ་ཀྱི་ལས་ལ་འབད་བརྩོན་བྱེད་ཀྱི་ཡོད་པ་བཞིན།ང་ཚོའི་སློབ་གྲྭའི་ནང་ལའང་ཟླ་བ་འདིའི་རིང་དམིགས་བསལ་ཆོས་དགེ་རིན་པོ་ཆེའི་ལམ་སྟོན་འོག་འཛིན་གྲྭ་བདུན་པ་ཡན་གྱི་སློབ་མ་དང་ལས་བྱེད་རྣམས་ཀྱིས།ཚེས་༣༠དང་༣༡ཉིན་གཉིས་རིང་སློབ་གྲྭའི་རིག་གཞུང་ཚོགས་ཆུང་གི་བཀོད་སྒྲིག་འོགརྒྱལ་བའི་བཀའ་འགྱུར་རིན་པོ་ཆེ་སྒྲོག་སྦྱངས་བྱས་པ་མ་ཟད།སློབ་ཕྲུག་ཚོར་རང་གི་ཕ་མེས་ནས་ཡོད་པའི་སྲོལ་རྒྱུན་གྱི་ལམ་སྲོལ་བཟང་པོའི་སྣེ་འཁྲིད་དང་།དགེ་སྒྲུབ་བྱེད་ཀྱི་ཡོད།